recursal/SuperWikiNEXT-32B huggingface dataset:
|  |
| --- |
| **Ridder av Elefantordenen**1559 |

**Jørgen Lykke** (født 1515 på Havnø, død 26. desember 1583) var en dansk riksråd og lensherre i Skanderborg len.

Han var sønn av riksråd Peder Lykke (død 1535) og Kirstine Pedersdatter Høeg (Banner), og dermed søster til lenskvinnen Sophie Lykke. Han tjenestegjorde som løytnant og stabssjef i Frankrike under syvårskrigen 1532–1543. Han ble riksråd i 1544 og ble sendt på diplomatiske oppdrag til Sverige, Tyskland, Polen, Spania og Schlesien. I 1547 ble han lensherre i Skanderborg, Mariager, Hindsted, Horns og Gislum herred, og i 1550 oppførte han Overgård gods ved Mariager fjord etter å ha overtatt godset fra kronen ved noen byttehandler i 1545. Lykke var proviantmester i Jylland fra 1563 og førte som sådan tilsyn med landsdelen. Han eide foruden Overgård gods Hverringe, Bonderup, Hessel og Bregenholm samt Ouegård.

Han var gift med Beate Axelsdatter Brahe, datter av stattholder i Skåne Axel Axelsen Brahe (d. 1551), og andre gang med Beate Aagesdatter Brahe (d. 1602), datter av ridder og lensherre Aage Brahe. De var foreldre til riksråd Henrik Lykke (1555–1611), Kirsten Jørgensdatter Lykke (ca. 1556–1630) gift med Eiler Grubbe og annen gang med Niels Gyldenstierne, og Ide Jørgensdatter Lykke (1560–1618) gift med Valdemar Parsberg.

Jørgen Lykke ble ridder av Elefantordenen i 1559. Han er begravet i Udbyneder kirke.

Litteratur
----------

* Jørgen Lykke i Den Store Danske

|  |  |
| --- | --- |
| Oppslagsverk/autoritetsdata | Dansk biografisk leksikon **·** Prabook **·** VIAF
 |
**Jørgen Degn Mikkelsen** (født 28. juli 1973 på Frøyland i Time kommune) er en innebandy-spiller for Kverneland Innebandyklubb. 

Han har også spilt på landslaget i perioden 1995–2000 og er en av innehaverne av den eneste norske medaljen i VM, som var en bronsemedalje fra VM i Sverige 1996.

Mikkelsen startet i Frøyland HockeyBoys i begynnelsen av 1990-årene. Etter en sammenslåing mellom Frøyland HB og Kverneland IBK startet satsingen på elitespill. Kverneland IBK rykket opp i 1994/1995, men rykket ned igjen etter kun én sesong i eliteserien. De spilte i 1. divisjon et år før de var tilbake i eliteserien igjen. Der spilte de frem til 1999/2000-sesongen da det igjen rykket ned. Etter to år i 1. divisjon var det igjen klart for opprykk til eliteserien. Der spilte de frem til sammenslåingen med Sola Innebandyklubb i 2008. Mikkelsen sluttet i Kverneland sesongen 2006/2007.

Jørgen Mikkelsen har spilt 217 kamper i eliteserien i innebandy. Han har laget 255 mål og 155 pasninger noe som utgjør totalt 410 poeng på det øverste nivået. Sesongen 1999/2000 ble han toppscorer. Han har totalt 17 landskamper for Norge.

Referanser
----------

1. ↑
2. ↑  «Arkivert kopi». Arkivert fra originalen 10. mai 2008. Besøkt 25. mai 2010.
3. ↑
4. ↑
5. ↑
**ʿAlī al-ʿArayyiḍ** (arabisk: علي العريّض; født 15. oktober 1955 i Madanīyīn, Fransk Tunisia), i Vesten også kjent som **Ali Larayedh** eller **Laarayedh**, er en tunisisk ingeniør politiker for det moderat islamistiske an‐Nahḍah-partiet. Han var an‐Nahḍah første generalsekretær og talsmann fra 1981 til han ble arrestert i 1990. I fengsel ble han torturert, og hans kone Wided Lagha ble seksuelt misbrukt. Etter den tunisiske revolusjon i 2011 ble han frigitt, og 24. desember samme år ble han del av statsminister Ḥamādī al-Ǧibālīs regjering som innenriksminister. Etter al-Ǧibālīs resignasjon ble han utpekt av president al-Munsif al-Marzuqi til å bli Tunisias 13. statsminister.

Referanser
----------

1. ↑   Munzinger Personen, oppført som Ali Larayedh, Munzinger IBA 00000029485, besøkt 9. oktober 2017[Hentet fra Wikidata]

  



|  |  |  |
| --- | --- | --- |
| Forgjenger:**Ḥamādī al-Ǧibālī** | **Tunisias riksvåpen Tunisias statsminister**(13. mars 2013–) | Etterfølger:**Ukjent** |

|  |  |
| --- | --- |
| Oppslagsverk/autoritetsdata | VIAF **·** GND **·** Munzinger (iba)
 |
**ʿAbd Allāh ibn az-Zubayr** (arabisk: عبد الله بن الزبير; født 624/2 AH i Medina, død 692 AD/73 AH i Mekka) var en arabisk *ṣaḥābiyy* og senere motstander av umayyadene.

Liv og virke
------------

### Bakgrunn

Hans foreldre var az-Zubayr ibn al-ʿAwwām og Asmāʿ bint Abū Bakr, datteren til den første kalifen Abū Bakr. Slik var han også nevøen til ʿĀʾiša, en annen av Abū Bakrs døtre og Profeten Muḥammads tredje kone.

Ibn az-Zubayr var et medlem av Banū Asad-stammen.

### Stridsmann

Da han var ung tok han del i flere felttog mot det bysantinske og det sasanidiske riket. Han deltok i marsjen til Sbeitla i dagens Tunisia, som var den selverklærte keiseren Gregor Patriarkens hovedstad. Keiser Gregor ble beseiret og drept i slaget ved Sufetula i 647.

Ibn az-Zubayr tok ikke del i politikken i regjeringstiden til Muʿāwiyah I, men da Yazīd I overtok som kalif nektet han å sverge troskap til den nye herskeren. En av hans støttespillere, Muslim ibn Šihāb, var faren til Ibn Šihāb az-Zuhrī, som ble en berømt skriftlærd.

### Kalif

Etter at al-Husayn ibn ʿAlī ble drept i slaget ved Karbala i 680 dro Ibn az-Zubayr tilbake til al-Ḥiǧāz, hvor han erklærte seg som rettmessig kalif og begynte å skaffe seg støttespillere. Siden befestet han makta si ved å sende en guvernør til al-Kūfah. Kort tid etter skaffet han seg makta i dagens Irak, det sørlige Arabia, mesteparten av Syria og deler av Egypt. Han nøt godt av den store misnøyen blant befolkningen mot umayyadenes styre.

Yazīd forsøkte å slå ned ʿAbd Allāhs opprør ved å invadere al-Ḥiǧāz, og han erobret al-Madīnah etter det blodige slaget ved al-Harrah etter først å ha beleiret Makkah, mens hans plutselige død i 683 ble slutten på felttoget og førte umayyaderiket inn i kaos på grunn av borgerkrigen som brøt ut.

Dette delte det islamske riket i to deler styrt av to forskjellige kalifer, men så snart umayyadenes borgerkrig hadde endt gjenerobret de Ibn az-Zubayrs deler av Egypt og Syria, og på grunn av kharijittenes opprør i Irak ble Ibn az-Zubayrs rike redusert til al-Ḥiǧāz.

### Død

Ibn az-Zubayr ble endelig beseiret av ʿAbd al-Malik, som sendte al-Ḥaǧǧāǧ ibn Yūsuf for å gjenforene det islamske riket. Al-Ḥaǧǧāǧ beseiret og drepte Ibn az-Zubayr på slagmarken i 692, og gjenforente slik det umayyadiske riket. Etter å ha blitt drept ble han halshugget, og kroppen hans ble korsfestet.

Referanser
----------

1. ↑   Encyclopædia Britannica[Hentet fra Wikidata]
2. 1 2   IES/Abdullakh ibn Zubajr[Hentet fra Wikidata]
3. ↑   www.britannica.com[Hentet fra Wikidata]

|  |  |  |
| --- | --- | --- |
| Forgjenger:**Muʿāwiyah I** | **Allah EserKalif (selverklært)**(684–692) | Etterfølger:**ʿAbd al-Malik** |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |
**Peter Dahl** (født 24. september 1747 på Hesnes ved Grimstad, død 1789 i København) var en norsk kaptein, skipsreder og ostindiafarer.

Dahl kom fra gården Vestre Eskedal på Hesnes ved Grimstad. Faren var gårdbruker og skipsbyggmester Anders Madsen Eskedal (1714 – 1787) og moren var Anne Christoffersdatter Røed.

Kaptein og kjøpmann
-------------------

Dahl dro tidlig til sjøs og allerede i 1770 ble han skipper på fregatten «Friheden» som seilte mellom København og Vestindia. Fra 1772 drev han også som kjøpmann.
I 1775 var Dahl blitt en rik mann og han kjøpte gården Svanelye, også kalt Røde Gaard, på øya Amager ved København. Samme år mønstret han på fregatten «Minerva» som ble utrustet for fart til Ostindia. Dahl tilbrakte tid i India og knyttet handelskontakter der.

I 1783 forlot Dahl sjømannslivet og konsentrerte seg kun om å være reder og handelsmann. I 1788 kjøpte han en herskapelig bygård i Gothers Gade i København. Han døde året etter.

Testamentet
-----------

I Dahls testamente datert 28. september 1787 gav han 18 000 riksdaler testamenterte Peter Dahl til opprettelse av en skole i sin tidligere hjemby, Grimstad.
Dahlske videregående skole i Grimstad er oppkalt etter han.

Referanser
----------

1. ↑  Peter Dahls testamente, Avtrykk.no, 24.09.2019

Litteratur
----------

* Eliassen, Finn-Einar: *Peter Dahl Et globalt liv i opplysningstiden*, Oslo 2019
**F-34** er et drivstoff som brukes av Forsvaret. Navnet F-34 kommer fra NATO-koden til drivstoffet. Det er standard drivstoff for alle fly og helikopter med jetmotorer, og består hovedsakelig av parafin. Drivstoffet er også kjent som JP-8 (Jet Propellant 8). Det ligner på Jet A-1 som benyttes i sivile fly, men inneholder noen flere tilsetningsstoffer. 

Forsvaret benytter også F-34 i sine kjøretøyer med dieselmotorer. Motorene vil gi noe lavere effekt, men dette er til liten grad noen ulempe for Forsvarets bruk, hvor drivstoffet har flere fordeler. F-34 er for eksempel mer lagringsstabil enn diesel, og endrer ikke egenskaper like mye ved kulde. F-34 benyttes også i varmeovner og på primuser av Forsvaret. Fordelen ved å benytte F-34 til alt dette er at det gjør logistikken enklere, da man trenger langt færre drivstofftyper. Forsvaret benytter F-34 til stort sett alt. Bare en liten del av det som brukes er F-67 bensin, ettersom kjøretøyer som går på bensin nå for det meste er faset ut. Unntak fra dette er lette terrengkjøretøy som sekshjuling og snøskuter. Bensin blir nå stort sett bare brukt på småmaskiner som gressklippere etc.
***FlightGear Flight Simulator*** (ofte kalt ***FlightGear*** eller ***FGFS***) er en flysimulator. Simulatoren er åpen kildekode utgitt under GNU General Public License, og er utviklet av entusiastiske programmerere med interesse for luftfart. Den siste stabile versjonen er 3.4.0.

Til FlightGear kan man laste ned landskap som dekker hele verden med ca. 20 000 flyplasser og drøyt 350 flytyper, inkludert helikoptre og ballonger, fra den offisielle websiden. Utover det finnes det detaljerte landskap og flytyper fra frittstående websider. Det finnes også støtte for å spille over internett.

747-400 fra Singapore Airlines tar av fra London Gatwick i en eldre versjon av programmet
Romfergen i relieff mot en soloppgang
I tillegg til modeller med realistiske flyegenskaper kan man også laste ned romfartøyene Vostok 1 og den amerikanske romfergen samt det rakettdrevne eksperimentflyet X-15

Referanser
----------

1. ↑  Features
2. ↑  Download Aircraft v2.6
3. ↑  «The Space Shuttle in Flightgear» **(engelsk)**. Flightgear. 18. desember 2015. Besøkt 12. januar 2016.

Eksterne lenker
---------------

* (en) *FlightGear* hos MobyGames Rediger på Wikidata

* (en) *FlightGear* hos Giant Bomb Rediger på Wikidata

* (en) *FlightGear* hos Internet Game Database Rediger på Wikidata

Portal: Videospill
**Ledetall** er et mål for styrken til en fotoblitz. Jo høyere tall, desto sterkere blitz. Ledetallet brukes til å beregne blitzens rekkevidde. Har ikke blitzen automatisk regulering, eller dersom man ønsker å vite hvor langt blitzen kan rekke, kan man benytte nedenstående formler for å beregne rekkevidde eller blenderbehov. Ledetallet utgår fra at motivet har samme egenskaper som et gråkort (en gråfarget plansje med 18% refleksjon). Derfor må man kompensere dersom motivet er uvanlig lyst eller mørkt. Dette gjelder også for studioblitzer, men da bruker man vanligvis en blitzmåler og måler lysstyrken ved motivet.

Formler
-------

Enkel formel uten hensyn til følsomhet i film/bildebrikke:

{\displaystyle Blender={\frac {Ledetall}{Motivavstand}}}
Formel som tar hensyn til følsomhet i film/bildebrikke:

{\displaystyle Blender={\sqrt {\frac {ISO}{100}}}\cdot {\frac {Ledetall}{Motivavstand}}}

Regneeksempler
--------------

* Eksempel 1: Blender:
* Den innebygnde blitzen i et kompaktkamera har ledetall 10. Motivet er 3,5 meter fra kameraet.
* Blender=10/3,5=2,8. På ISO 200 blir blenderen 4.

  

* Eksempel 2: Rekkevidde:
* Den eksterne blitzen til et systemkamera har ledetall 35. Objektivets største blenderåpning er 2,8.
* Motivavstand=Ledetall/blender=35/2,8=12,5 meter. Rekkevidden er altså 12,5 meter. På ISO 200 blir rekkevidden 17,7 meter.

I USA oppgis ledetallet i fot. Ledetall 35 (målt i meter) tilsvarer ledetall 115 (målt i fot).

Kilder
------

Lundqvist, Pär: Foto – Min hobby, 1978. ISBN 91-7136-151-0. 

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Argentinas fotballforbund** (spansk: ***Asociación del Fútbol Argentino*** (AFA)) er det styrende organ for fotball i Argentina. Forbundet organiserer den profesjonelle argentinske fotballigaen og Argentinas herrelandslag. Forbundet er basert i Buenos Aires. Det organiserer også amatørligaer for kvinner og aldersbestemte klasser, samt futsal og lokale ligaer, og også Argentinas kvinnelandslag. Forbundets nåværende president er Julio Grondona, som har innehatt vervet siden 1979.

Historie
--------

Forbundet ble grunnlagt 21. februar 1893, og er dermed det eldste fotballforbundet i Sør-Amerika og et av de eldste utenfor Europa. Ved grunnleggelsen hadde forbundet det engelske navnet *Argentine Association Football League* (Den argentinske fotballiga), som i 1903 ble endret til *Argentine Football Association* (Argentinas fotballforbund), og oversatt til det spanske *Asociación Argentina de Football* i 1912. I 1912 ble forbundet medlem av FIFA, og i 1916 medlem i CONMEBOL. 

En parallell organisasjon, kalt *Federación Argentina de Football* (Argentinas fotballføderasjon) ble grunnlagt i 1912, men ble i 1926 slått sammen med *Asociación Argentina de Football*, sammen med forbundet *Asociacion Amateurs de Football* (Amatørfotballforbundet), som ble grunnlagt i 1919. Det nye forbundet som ble til ved sammenslåingen av de tre forbundene ble kalt *Asociación Amateur de Argentina de Football* (Argentinas Amatørfotballforbund), men med profesjonaliseringen av sporten i 1931 ble navnet endret til *Asociación de Football Amateur y Profesionales* (Fotballforbundet for amatører og profesjonelle). Den første runden i det første profesjonelle mesterskapet ble spilt 31. mai 1931.

Den 3. november 1934 ble *Liga Argentina de Football* (Argentinas fotballiga), som ble grunnlagt i 1931, slått sammen med *Asociación de Football Amateur y Profesionales*, til det som ennå i dag kalles *Asociación de Fútbol Argentino* (Forbundet for fotball i Argentina).

Referanser
----------

1. ↑  «Diario Ole - "Bodas de Brillante"». Arkivert fra originalen 10. mars 2007. Besøkt 29. juni 2011.

Eksterne lenker
---------------

* (es) Offisielt nettsted Rediger på Wikidata

* (en) Asociación del Fútbol Argentino – kategori av bilder, video eller lyd på Commons Rediger på Wikidata
 (spansk, engelsk)
* Argentina Arkivert 14. juni 2012 hos Wayback Machine. på FIFAs nettsted (engelsk)
* Argentina på CONMEBOLs nettsted (engelsk)

| * v
* d
* r
Nasjonale fotballforbund i Sør-Amerika (CONMEBOL) |
| --- |
|  | Argentina **·** Bolivia **·** Brasil **·** Chile **·** Colombia **·** Ecuador **·** Paraguay **·** Peru **·** Uruguay **·** Venezuela |  |

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Jacob Ludwig Friedrich Wilhelm Joachim (Friedrich) Graf von Pourtalès** (født 24. oktober 1853 i Oberhofen am Thunersee i Sveits, død 3. mai 1928 i Bad Nauheim) var en tysk diplomat. Han var Tysklands ambassadør i St. Petersburg i flere år og frem til utbruddet av Første verdenskrig, og var senere rådgiver for flere tyske urtenriksministre.

Liv og virke
------------

### Bakgrunn

Friedrich var nevø til grev Albert von Pourtalès. Han gikk på ridderakademiet i Liegnitz og tjenestegjorde deretter i den prøyssiske hær, før han gikk inn i diplomatiet. 

### Diplomat

I 1879 ble han attaché ved den tyske ambassade i Wien, 1881 legasjonssekretær i Berlin, og 1888, etter stasjoneringer i Wien, Den Haag og Paris, førstesekretær ved den tyske ambassaden i St. Petersburg. 

Fra 1890 var han *Vortragender Rat* i den russiske avdeling i Auswärtiges Amt (det tyske utenriksministerium), til han i 1899 gesandt i Den Haag, og så 1902 i München. 

Hans karriere nådde høydepunktet med hans utnevnelse til tysk ambassadør ved tsarens hoff i St. Petersburg i desember 1907. Den 19. august 1911 undertegnet han på det tyske keiserdømmes vegne Potsdam-overenskomsten med Russland. Etter at han den 1. august 1914 «tårefull» hadde overrakt den tyske krigserklæring til Russlands utenriksminister Sergej Sazonov, reiste han via Sverige tilbake til Tyskland. 

For resten av første verdenskrig hadde han atter ledelsen for russlandsavdelingen i Auswärtiges Amt i Berlin. Han var også rådgiver for de tyske utenriksministre Gottlieb von Jagow, Arthur Zimmermann og Paul von Hintze.

Verker
------

* *Am Scheidewege zwischen Krieg und Frieden. Meine letzten Verhandlungen in Petersburg zu Ende Juli 1914*, 1. Auflage, Charlottenburg, Deutsche Verlagsgesellschaft für Politik und Geschichte, 1919.

Referanser
----------

1. 1 2   Autorités BnF, BNF-ID 106543857[Hentet fra Wikidata]
2. ↑  Jfr. Wolfgang Zank: «Jetzt oder nie!», i: *Zeit-Punkte* Nr. 2/1992, s. 32.

Litteratur
----------

* *Die kleine Enzyklopädie*, Encyclios-Verlag, Zürich 1950, Band 2, Seite 391.
* Eintrag in der Deutschen Biographischen Enzyklopädie

Eksterne lenker
---------------

* (de) Verk av og om Friedrich von Pourtalès i katalogen til det tyske nasjonalbiblioteket

  


|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Utsikt over byen Sliven og østlige deler av Den trakiske slette fra sørlige deler av Balkanfjellene
**Den trakiske slette** (bulgarsk Горнотракийска низина, *Gornotrakijska nizina*) utgjør den nordlige delen av det historiske området Trakia. Det ligger i dag i det sørlige området av Bulgaria mellom fjellområdene Sredna Gora i nord og vest; Rodopifjellene, Sakar og Strandzja i sør; og Svartehavet i øst. Sletten er et rikt jordbruksområde med et areal på 6 032 km² og en gjennomsnittlig høyde på 168 meter. 

Sletten er en del av *Nordlige Trakia* (Северна Тракия, *Severna Trakija*) (i motsetning til Vest-Trakia og Øst-Trakia i sør), og ligger sør for Balkanfjellene, øst for elven Mesta og Sredna Gora. Sletten er riktignok ikke helt flat og inneholder flere åser og lavere fjell. 

Klimaet er kontinentalt. Varmerekorden for Bulgaria ble satt her, i 1916 målte Sadovo 45,2 °C. Den normale årsnedbøren er omtrent 550 mm. Viktige elver som renner over sletta er Maritsa, og sideelvene Tundzja,Strjama, Topolnitsa, og Vatsja.

Av store byer finner man Plovdiv, Burgas, Stara Zagora, Pazardjhik, Asenovgrad, Haskovo, Jambol og Sliven.

Kilder
------

* Collective (2002). *Balgarska entsiklopediya A-YA.* Sofia: IK Trud.

|  |  |
| --- | --- |
| Oppslagsverk/autoritetsdata | GeoNames
 |
*Den tiburtinske sibylle møter Augustus*, Meister der Tiburtinischen Sibylle, i Städelsches Kunstinstitut i Frankfurt am Main.
**Den tiburtinske sibylle** var en profetisk prestinne (*sibylle*). Hun er ikke med i den klassiske greske oppregning av ni sibyller, men ble tilføyet av romerne. Hennes sete var den gamle sabino-latinske byen Tibur (det moderne Tivoli).

Det fortelles om et mytisk møte der Augustus spurte sibyllen om han burde tilbes som gud. Dette møtet er blitt et yndet motiv i kristen kunst. Nå er det ikke så klart hvorvist den sibyllen det gjelder, var den etruskiske sibylle i Tibur eller den greske i Cumae. Den kristne forfatter Lactantius nøler imidlertid ikke med å identifisere sibyllen med den tiburtinske sibylle. Han skriver en del om de hedenske sibyller, som kan tjene til å skjelne dem fra hverandre, eller forstå hvordan dette ble forstått blant kristne på 300-tallet:

> *«Den tiburtinske sibylle,* Albunea *av navn, tilbes i Tibur som en gudinne,nær bredden av Anio, hvori hennes bilde skal ha blitt funnet, med en bok i hånden. Hennes orakulare svar overførte senatet til capitol».* (*Divine Institutes* I.vi)
> 
> 

Det finnes en apokalyptisk psevdoprofeti som ettribueres til den tiburtinnske sibylle, forfattet ca 380 e.Kr. men med revisjoner og interpoleringer lagt til på senere tidspunkter. Frn hevdes å profetere at en siste keise, kalt Constans, skulle komme, og han skulle nedkjempe kristendommens fiender og innvarsle en tid med fred og stor velstand, og han skulle få slutt på hedensommen og omvende jødene. Etter å ha nedkjempet Gog og Magog skulle denne keiseren legge av sin krone og skjenke den til Gud. Dette skulle da utløse antikrists komme.

Ippolito d'Este nybygde Villa d'Este i Tibur/Tivoli fra 1550 og fremover, og forordnet forseggjorte murfresker i villaen som skulle gjenkalle den tiburtinske sibylle som profeterende Jesu fødsel til den klassiske verden.

Referanser
----------

1. ↑  The Latin Tiburtine Sibyl Arkivert 7. april 2005 hos Wayback Machine.. History 3850 Readings. Retrieved on June 20, 2008.

|  |  |
| --- | --- |
| Oppslagsverk/autoritetsdata | VIAF **·** GND
 |
| Burmas raid i Thailand |
| --- |
| 

|  |  |
| --- | --- |
| Dato | Februar 1997 |
| Sted | {{{sted}}} |
| Resultat | Thailandsk seier. Grensekonflikten stilnet etter harde kamper, men den spente situasjonen fortsatte. |

 |
| Stridende parter |
| Thailands flagg Thailand | Myanmars flagg Myanmar |
| Tap |
| Ukjent | Ukjent, minst 80 døde |

Som et ledd i kampanjen mot væpnede etniske minoritetsgrupper, iverksatte den burmesiske hæren en operasjon som innebar en invasjon av thailandsk territorium. Kampene utspant seg i og ved thailandske Grenseutpost 9631, på en ås rundt en kilometer inne i Thailand i nærheten av Ban Pang Noon. Den 9. februar angrep burmeserne, mens de fleste thailandske soldatene var fraværende. De thailandske soldatene som var til stede, gjorde hard motstand og forsinket burmesernes plan. Thailenderne holdt ut i fire timer, hvor 14 burmesiske soldater ble drept og rundt 30 ble skadet. Ifølge thailandske kilder deltok over 900 burmesiske tropper og 600 militser i kampene. Omsider gikk de thailandske troppene tom for ammunisjon, og måtte slå retrett.

Den 10. februar ble en thailandsk styrke sendt for å gjenerobre grenseutposten. Burmeserne, som på dette tidspunktet var travelt opptatt med kamphandlinger med burmesiske militser, ble tatt på senga. Burmeserne ble tvunget til å trekke seg tilbake med 17 døde og over 60 skadede. På thailandsk side hadde 7 blitt skadet, og ingen mistet livet.

Morgenen 11. februar angrep burmeserne igjen med økt styrke, og i det påfølgende slaget ble både stridsvogner og artilleri flittig brukt av begge sider. Denne gangen angrep burmeserne det lokale militære hovedkvarteret, og ble møtt av motstand fra det thailandske flyvåpenet. Stilt ovenfor store menneskelige tap og thailandske forsterkninger, ble burmeserne drevet ut av Thailand. Klokken 19:30 ble omsider en våpenhvile inngått.

Senere på dagen ble våpenhvilen brutt, da den burmesiske siden angrep med en 2000 mann stor styrke. Det ble utvekslet artilleri over grensen, og det thailandske flyvåpenet ble nok en gang involvert i kamphandlingene. Thailand, som hadde tilgang på israelsk-produserte fly, hadde mulighet til å påføre burmeserne store tap, og ifølge thailandske kilder ble 12 eller flere burmesere drept i slaget. Sivile tap ble også rapportert.

På et tidspunkt bestemte burmeserne seg for å sende minst 30 israelsk-produserte F-7-fly til den thailandske grensen for å delta i kampene. Imidlertid ble bare 6 fly tatt i bruk, og disse viste seg å være svært lite effektive. Når det thailandske flyvåpenet angrep burmesiske stillinger, var de burmesiske flyene av en eller annen grunn fraværende.

Omsider stilnet konflikten, og kamphandlingene tok etterhvert slutt. Det som imidlertid ble et direkte resultat av den korte konflikten, var at begge sider sendte forsterkninger til grenseområdene, og situasjonen ble mer og mer anspent.

Kilder
------

* Burma/Myanmar, 1948-1999
* BBC News – Three die in Thai-Burma border clash
***Cyperispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Små tilo middelsstore (4,3 - 7,5 millimeter), avlange, svarte og brunrøde bladbiller. Hodet er nokså stort, antennene ganske lange og tynne (over halve kroppslengden) og 11-leddete. Pronotum er firkantet. Dekkvingene er jevnbrede med 10 punktrader av grove punkter, med opphøyde lengderibber mellom hver punktrad. Beina er korte og kraftige.

Levevis
-------

Både larver og voksne lever på enfrøbladete planter og eter fra dem. Slekten kan finnes på planter fra flere ulike familier (palmefamilien, sivfamilien, Pandanaceae).

Utbredelse
----------

Slekten er bare kjent fra Salomonøyene.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Coelaenomenoderini** Weise, 1911
						* slekten ***Cyperispa*** Gressitt, 1957
							+ *Cyperispa hypolytri* Gressitt, 1957
							+ *Cyperispa lungae* (Gressitt, 1990)
							+ *Cyperispa palmarum* (Gressitt, 1990)
							+ *Cyperispa scleriae* Gressitt, 1957
							+ *Cyperispa thoracostachyi* Gressitt, 1960

Litteratur
----------

* Hispines of the world - *Cyperispa*
* *Cyperispa* på ITIS

Eksterne lenker
---------------

* (en) *Cyperispa* i Encyclopedia of Life Rediger på Wikidata

* (en) *Cyperispa* i Global Biodiversity Information Facility Rediger på Wikidata

* (en) *Cyperispa* hos ITIS Rediger på Wikidata
* (en) Cassidinae – kategori av bilder, video eller lyd på Commons
**Cynthia Turner** (født 1932 i Valletta på Malta, død 1. februar 2021 i Msida på Malta) var en maltesisk pianist.

Liv og virke
------------

Cynthia Turner gikk på *Convent of the Sacred Heart school*. Hun giftet seg med Anthony Caruana og de fikk to sønner, og videre fem barnebarn.

Hun var Maltas best kjente pianist og en av landets mest celebre musikere. Hun spilte for dronning Elizabeth under en kongelig konsert på Manoel Theatre den 15. november 1967. Hun spilte på scener, radio og fjernsyn i Malta, Italia, Frankrike, Tyskland og Egypt.

Hun mottok en rekke utmerkelser. Hun ble chevalier dans L'Order des Palmes Académiques, og ble *associate* ved Royal Academy of Music i London. Hun mottok en av Maltas høyeste utmerkelser i 2004: National Order of Merit.

Turner ble smittet av covid-19 og døde av sykdommen på *Mater Dei Hospital*  i Msida den 1. februar 2021, i en alder av 88 år.

Referanser
----------

1. ↑   lovinmalta.com[Hentet fra Wikidata]
2. 1 2   «Celebrated pianist Cynthia Turner, 88, passes away», verkets språk engelsk[Hentet fra Wikidata]
3. 1 2 3  «Celebrated pianist Cynthia Turner, 88, passes away». *Times of Malta*.
4. ↑  «Memories of the time they performed for the Queen». *Times of Malta*.

Eksterne lenker
---------------

* (en) Cynthia Turner på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
**Cynthia Jean Gillig-Stone** (født 29. mai 1954 i Michigan, USA, død 21. mai 2011) er det virkelige navnet til **Echo Valley** som var modell, skuespiller, eksotisk danser og eskorte-dame. 

Valley ble kåret til Miss Exotic Big Bust i 2000 og hun vant også flere andre prestisjetunge skjønnhetskonkurranser. Gillig-Stone gjorde flere gjesteopptredener på TV-programmer som f.eks. The Jerry Springer Show, The Maury Show, The Howard Stern Show, MANswers og The Jenny Jones Show. I 2008 hadde Gillig-Stone en mindre rolle i komedien Harold & Kumar Escape from Guantanamo Bay. Gillig-Stone hadde etter sigende de tredje største brystene innenfor pornobransjen. Hun skal ha brukt BH-størrelsen 65NN. 

Gillig-Stone var gift med James C. Stone, den tidligere presidenten for Alpha Health Services i Post Falls, Idaho. Stone ble i 2007 dømt til tre år i fengsel og dømt til å betale 170 000 dollar i oppreisning for å ha stjålet pengene fra pensjonsordningen til deres ansatte. I mai 2011 havnet Gillig-Stone i en bilulykke i San Antonio. Hun hadde ikke på seg bilbeltet, og dermed ble hun kastet ut av bilen sin som følge av den store kollisjonen. Gillig-Stone skal ha latt være å bruke setebeltet under kjøreturen på grunn av hennes store bryster.

Referanser
----------

1. 1 2 3 4 5 6   obits.mlive.com, besøkt 27. november 2017[Hentet fra Wikidata]
2. 1 2   Adult Film Database, besøkt 3. november 2017[Hentet fra Wikidata]
3. 1 2 3 4   Internet Adult Film Database, besøkt 4. november 2017[Hentet fra Wikidata]
4. 1 2   Internet Movie Database, IMDb-nummer nm0885088, besøkt 11. juli 2016[Hentet fra Wikidata]
5. ↑   Find a Grave, besøkt 4. november 2017[Hentet fra Wikidata]
6. 1 2   Internet Movie Database, besøkt 4. november 2017[Hentet fra Wikidata]

Eksterne lenker
---------------

* (en) Echo Valley på Internet Movie Database Rediger på Wikidata

* (en) Echo Valley hos TV Guide Rediger på Wikidata

* (en) Echo Valley på Adult Film Database Rediger på Wikidata

* (en) Echo Valley på Internet Adult Film Database Rediger på Wikidata
**Royal Army Chaplains' Department** er et korps i den britiske hæren bestående av ordinert kleresi, feltprester. Feltprestene er kapellaner men tituleres *padre* i engelsk dagligtale. Prestene tilhører et av flere kristne trossamfunn, eller den jødiske tro. Kristne og jøder bærer forskjellig luemerke.

Feltprestene er alle offiserer i den britiske hæren og bærer uniform, men ikke våpen (og er de eneste offiserene som ikke bærer sabel på parade). Paradeuniformen er vanligvis svart istedenfor mørk blå, og insigniene er lilla. De kan også bære prestekrage under uniformen. I formelle situasjoner bærer prestene sine medaljer og dekorasjoner på presteantrekket (mange feltprester er dekorert for heltemodighet i strid, inkludert flere Victoria Cross).

Representerte trossamfunn
-------------------------

Feltprestene klassifiseres som enten jøder (for tiden kun i reservestyrken Army Reserve) eller som medlem av en av følgende kristne trossamfunn:

* Den engelske kirke (inkludert Den irske kirke, Kirken i Wales og Scottish Episcopal Church)
* Den skotske kirke (inkludert Presbyterian Church of Ireland)
* Den romersk-katolske kirke
* Metodistkirken
* United Board, bestående av Baptist Church, United Reformed Church og Congregational Church

De fleste større forlegninger har en anglikansk feltprest, en romersk-katolsk feltprest og en tredje feltprest fra et annet protestantisk trossamfunn. Hver bataljon og hvert regiment har også sin egen feltprest.

Eksterne lenker
---------------

* Offisielt nettsted Rediger på Wikidata
Skilt satt opp av Vårby-Fittja hembygdsförening.
Mjölby hembygdsgård i Östergötland (2007).
**Hembygdsrörelsen** er en svensk, dugnadsbasert folkebevegelse som arbeider med å ta vare på og vise / demonstrere lokale tradisjoner og folkekultur.

De fleste lokale hembygdsforeningene har sognet de befinner seg i som arbeidsområde. Foreningene kan gi ut egne årbøker eller skriftserier, og etter 1970-tallet ble aktivitetene utvidet så de også omfatter kulturmiljøet (det fysiske miljøet menneskene lever i). Dette har forårsaket at hembygdsforeninger deltar i den generelle samfunnsdebatten rundt temaer som urbanisering og miljøvern.

Leikarringer (som ivaretar bunads- og draktstradisjoner), studiesirkler som behandler temaer rundt hjembygden, historielag og regionale slektsforskerlag kan også anses være deler av hembygdsrörelsen. Foreningene arrangerer ofte folkefester om sommeren, og via disse spres informasjon om arbeidet til lokalbefolkning, turister og andre.

Historie
--------

På slutten av 1700-tallet økte interessen for folkekulturen, dette kom som en følge av romantikkens overdrevne interesse for den opprinnelige folkekulturen. I Sverige ble Arvid August Afzelius en lederskikkelse. I løpet av nasjonalstatens tilblivelse på 1800-tallet økte viktigheten av å studere folkekulturen, og fra 1850-tallet og fremover oppstod forløperne til dagens lensmuseer. Senere ville disse bli erstattet av den organiserte statlige dokumentasjonen av folkekulturen i form av friluftsmuseer. Skansen i Stockholm og Kulturen i Lund inspirerte andre til å opprette lokale friluftsmuseer og hembygdsgårder (bygdetun). I Sverige og flere andre land pågikk nå også en gjennomgripende industrialisering, og følelsen av at den gamle bygdekulturen var på rask vei til å forsvinne var en sterk motivator for de fleste av bevegelsens grunnleggere. 

Interessen for å bevare folkekulturen hadde hovedsakelig sitt utspring blant akademikere som hadde undersøkt folkekulturen som et etnografisk fenomen, mens de brede lagene av befolkningen ønsket å modernisere måten de levde på. I takt med en styrking av demokratiet økte også interessen for å øke interessen for denne kulturen blant allmuen. Gustaf Ankarcrona tok initiativet til å starte Leksands hemslöjd (etablert i 1904) og Dalarnas hembygdsförbund, og dette var startskuddet for en bevegelse som meget raskt spredte seg over hele Sverige i årene etter unionsoppløsningen i 1905.

Sveriges største hembygdsforening var i 2007 Föreningen Gamla Carlscrona i Karlskrona med sine 3643 medlemmer, mens de eldste er blant annet Bjursås hembygdsförening som er Dalarnas eldste (etablert i 1907), Ströms hembygdsförening som er Jämtlands eldste (etablert i 1906) og Lyckeby gille som er Blekinges eldste (etablert i 1908).

Se også
-------

* Sveriges hembygdsförbund
* Hembygdsgård
To forsvarsministre, USAs Chuck Hagel og Norges Ine Marie Eriksen Søreide. Norges forsvarsminister er siden 20. oktober 2017 Frank Bakke Jensen som overtok etter Ine Marie Eriksen Søreide.
**Forsvarsministeren** er ministeren som er ansvarlig for landets forsvar. Rollen som forsvarsminister blir av den grunn ofte sett på som en viktig statsrådpost. Forsvarsministeren leder vanligvis et forsvarsdepartement.

I mange nasjoner er det en meget sterk konvensjon at forsvarsministeren er en sivil person. Dette fremmer på mange måter den sivile kontrollen av militæret. I enkelte mindre demokratiske land er forsvarsministeren ofte en offiser i uniform, og det er ikke uvanlig at personen også innehar rollen som øverstbefalende over de væpnede styrker.

Tidligere ble denne funksjonen ofte kalt **krigsminister** eller **arméminister**. Ansvaret for marinen lå da hos en egen **marineminster**.

Referanser
----------

1. ↑  Bye, Kristian Sønvisen (20. oktober 2017). «Bakke-Jensen: – Førstegangstjenesten var ikke min lykkeligste stund i Forsvaret». *NRK*. Besøkt 12. juli 2022.

|  |  |
| --- | --- |
| Oppslagsverk/autoritetsdata | GND **·** NKC
 |
**Forsvarsministeriets Ejendomsstyrelse** (**FES**) ble opprettet 1. januar 2007 og står for oppførelse og drift av alle fasiliteter i Danmarks forsvar. Staben i Hjørring råder over ca. 150 medarbeidere og står for å lede, planlegge og utvikle FES.

FES råder over en byggedivisjon ved hovedkvarteret i Hjørring, som har en rekke underliggende avdelinger landet over, som ivaretar alle bygge-, anleggs- og vedlikeholdelsesoppgaver på Forsvarets fasiliteter i hver deres regionale område.

Driftsdivisjonen, som også har hovedsete i Hjørring, har ansvar for å drive Forsvarets tjenestesteder i hver deres område. Underliggende har driftsdivisjonen et regionsenter både på Sjælland og i Jylland. De leder og koordinerer arbeidet på de underliggende etablissementer (for eksempel kaserner, orlogsstasjoner og flystasjoner), som står for den egentlige drift av Forsvarets fasiliteter. De driver kantinene, slår gress, skuffer sne, gjør rent og sørger for alle de andre praktiske oppgaver som skal løses for at tjenestestedene fungerer til brukernes fulle tilfredshet. En del av disse oppgaver er satt ut på kontrakt.

Derutover håndterer FES blant annet miljø- og energioppgaver, naturforvaltning samt salg og utleie av Forsvarets eiendommer og leieboliger.

Eksterne lenker
---------------

* Offisielt nettsted Rediger på Wikidata

Portal: Danmark
**Forsvinningsskap** er en gjenstand i **Harry Potter**-bøkene. Dette var et magisk skap som står i et hemmelig rom på Galtvort. Skapet er ett av et par. Det andre skapet står i svarteforsvar-butikken Borgia og Brust i spindelsmuget. Hvis disse skapene brukes riktig, kan en person som går inn i et av disse skapene umiddelbart dukke opp igjen fra det andre skapet.

I Harry Potter og Halvblodsprinsen blir det i midlertid beskrevet at en forsvinningsskap var noe magikere kunne ta i bruk hvis dødseterne angrep et hjem, under den første trollmannskrigen. Slik at skapet var en portal til et tomrom ingen kunne nå dem - men bare de selv kunne komme til. Og så kunne de komme hjem igjen, når dødseterne hadde reist igjen. 

Skapet blir først nevnt i Harry Potter og Mysteriekammeret når Harry Potter forsøker å gjemme seg i et skap for å unnslippe Draco Malfang etter å ha havnet hos «Borgia og Brust» ved et uhell. Men skapets transport-funksjon blir ikke aktivert, ettersom Harry ikke stengte skap-døren helt når han gjemte seg der. Forsvinningskapet som står på Galtvort blir også nevnt senere i den andre boken, når et spøkelse overtaler skolens poltergeist til å slippe skapet (og dermed ødelegge hele skapet) i en etasje som ligger rett over vaktmesterens kontor, for å hjelpe Harry med å komme seg ut av en konfrontasjon med vaktmesteren.

Forsvinningsskapet som står på Galtvort blir også brukt i Harry Potter og Føniksordenen, når tvilling-brødrene Fred og Frank dytter Smygards Rumpeldunk-kaptein inn i skapet - når han forsøkte å ta hus-poeng fra Griffing. Men Draco Malfang får også høre om kapteinens erfaring med Forsvinningsskapet, og oppdager at transport er mulig mellom dette skapet - og det andre skapet som står hos Borgia og Brust. I «Harry Potter og Føniksordenen» klarer Draco å reparere det ødelagte skapet på Galtvort, for å frakte dødseterne inn på Galtvort i all hemmelighet.
**Forsvarssjefens stridsdekorasjonsråd** (forkortet **FSDR**) er et organ i det norske Forsvaret som gir forsvarssjefen råd i saker som gjelder tildeling av utmerkelser for innsats i strid.

Dekorasjonssaker
----------------

Stridsdekorasjonsrådet behandler saker som gjelder tildeling av Krigskorset med sverd Forsvarets innsatsmedalje med rosett i gull, St. Olavsmedaljen med ekegren, Forsvarets medalje for edel dåd med laurbærgren, Forsvarets medalje for internasjonale operasjoner med laurbærgren i gull og Forsvarets innsatsmedalje.

Stridsdekorasjonsrådet avgir tilrådning til forsvarssjefen, som avgjør tildeling av dekorasjoner med unntak av Krigskorset, St. Olavsmedaljen og Forsvarets medalje for edel dåd, der tildeling avgjøres av kongen. Disse sakene fremmes av forsvarssjefen til Forsvarsdepartementet. Krigsdekorasjonsrådet kan i slike saker også kobles inn. Stridsdekorasjonsrådet behandler videre tildelingssaker som det ikke kom til enighet om i Forsvarssjefens dekorasjonsråd, tidligere kalt Forsvarssjefens medaljeråd.

Sammensetning
-------------

Stridsdekorasjonsrådet består av sju medlemmer. Ved siden av en leder på general- eller admiralnivå er generalinspektøren for Hæren, generalinspektøren for Sjøforsvaret, generalinspektøren for Luftforsvaret, generaladvokaten og lederen for Norges Hjemmefrontmuseum medlemmer av rådet. Sjefen for Forsvarets Veteranadministrasjon er sekretær for Stridsdekorasjonsrådet.

Referanser
----------

1. 1 2 3 4  Grader og dekorasjoner Arkivert 14. februar 2010 hos Wayback Machine. Forsvarsnett, besøkt 8. november 2009.
2. 1 2  «Tre dekorasjonsråd», *f-xtra* Arkivert 24. juli 2011 hos Wayback Machine. nr. 1, 2009, s. 15, bilag til *Forsvarets Forum*, nr. 11, 2009.
3. ↑  *Direktiv for bæring og bruk av dekorasjoner, ordener og medaljer i Forsvaret* Arkivert 5. juli 2014 hos Wayback Machine. Forsvarssjefen, 30. september 2009.

Eksterne lenker
---------------

* Forsvarets dekorasjonsråd, Forsvaret.no
* *Heder og ære. Nasjonale og internasjonale dekorasjoner brukt i Norge*, bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
**Forsvarsministeriets Personalestyrelse** (**FPS**) er en sentralisert HR-tjeneste i Danmarks forsvar, opprettet ved samlingen av de tre forsvarsgrenenes forskjellige personelltjenester. Tjenesten ble etablert i april 2005 og har hovedkvarter i Ballerup og er ansvarlig for Forsvarets personalpolitikk som blant annet omfatter karriereplanlegging, rekruttering, pensjon, fastholdelse og avskjedigelse av personell, samt forvaltning av hele lønnsområdet.

FPS råder over et budsjett på 8,6 milliarder kroner og står således for en stor del av forsvarsbudsjettet.

FPS er organisert i tre seksjoner:

* Ledelsesseksjonen
* Planleggingsseksjonen
* Koordinerings- og kontaktseksjonen

Forsvarets Rekruttering
-----------------------

Forsvarets Rekruttering (FVR) er underlagt FPT, og som navnet antyder er FVR Forsvarets rekrutteringsavdeling og består av cirka 100 sivilt og militært ansatte. Alle som ønsker å bli militært ansatt i Forsvaret kommer til «avprøvning» ved FVRs fasiliteter i Jonstruplejren.

I tillegg har FVR ansvar for Forsvarets dag, den tidligere sesjon.

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark

1. ↑  .
**Laliderer Spitze** (eller **Lalidererspitze**) er et 2 588 meter høyt fjell i Karwendel, Tirol. Rett ved toppen på 2 495 moh står den moderne Karl-Schuster-redningshytta (47°23′25″N 11°30′12″Ø).

Turer til toppen
----------------

Lalidererspitze med Karl-Schuster-redningshytta
Toppen kan nås fra Scharnitz (964 moh) over Hinterautal langs Isar og Kastenalm fra syd. Dette er en krevende fjelltur, men Lalider Spitze er mer kjent for sine klatreruter. *Herzogkante* (IV, førstebestigning av Otto, Christian og Paula Herzog 9. august 1911) er en klassisk klatrerute. Tallrike krevende klatreruter finnes i den 900 m høye nordveggen og de nærliggende, bratte Laliderer Wände; de regnes blant de største klippeveggene i Østalpene. Den klassiske *Auckenthaler-Weg* (VI-) ble først gått i 1932, av Matthias Auckenthaler og H. Schmidhuber

Eksterne lenker
---------------

* (de) Turbeskrivelse
* (de) Hermann von Barth: *Im Roßloch* (fra *Alpenfreund* 1875)

|  |  |
| --- | --- |
| Oppslagsverk/autoritetsdata | GeoNames
 |
Første side av *Codex Boernerianus* fra 800-tallet med lakune i *Paulus' brev til romerne* 1:1-4.
**Lakune** (fra latin *lacuna*, «hull»; det samme som ord som lagune) betyr tomrom, hull, og viser til et hull eller manglende tekst i et manuskript, inskripsjon, maleri eller musikalsk verk. Uttrykket brukes oftest som betegnelse på manglende ord eller avsnitt i tekster, spesielt håndskrevne manuskripter, eksempelvis «et håndskrift med store lakuner».

Forvitring fra vær, klima og miljø, morkne ved naturlig forråtnelse, og andre skader i gamle manuskripter eller inskripsjoner er som regel årsaken til lakuner, ved at ord, setninger, eller avsnitt mangler eller er uleselig. Palimpsest, det vil si manuskripter på pergament som er blitt skrapet for gjenbruk, er særlig utsatt. For å rekonstruere den opprinnelige teksten må konteksten, sammenhengen, vurderes nøye. I papyrologi og i tekstkritikk kan det føre til motstridende rekonstruksjoner og tolkninger av det som mangler. Publiserte tekster som inneholder lakuner velger således ofte å markere stedene ved parenteser, slik som i dette eksempelet: «Hæren ankom [...] og slo leir.»

Referanser
----------

1. 1 2  «lakune», *Bokmålsordboka*
2. ↑  «lacuna (n.)», *Online Etymology Dictionary*
3. ↑  «lakune», *Den danske ordbok*

Eksterne lenker
---------------

* «lacuna», «lacus» i: Lewis, Charlton T.; Short, Charles: *A Latin Dictionary* hos Perseus Project.

|  |  |
| --- | --- |
| Oppslagsverk/autoritetsdata | Store norske leksikon
 |
Tradisjonelle eller historiske grevskap i England med deres grenser fra 1889:
1. Buckinghamshire, 2. Hertfordshire, 3. Essex, 4. Berkshire, 5. Middlesex, 6. Surrey, 7. Kent, 8. Sussex, og County of London (vist i gult). Middlesex er ikke lenger et grevskap, og det meste av det er i dag innenfor Stor-London, som dekker et langt større område enn det historiske grevskapet London som vist her.
**Home Counties** er en betegnelse på grevskap som grenser mot London.

I 1888 fikk London fastsatt formelle grenser da grevskapet London ble opprettet. De grevskapene som ble medregnet til *Home Counties* var da Kent, Surrey, Middlesex og Essex.

I 1965 ble Londons grenser utvidet da Stor-London erstattet det gamle grevskapet. Dermed ble Buckinghamshire, Hertfordshire og Berkshire lagt til listen. Samtidig forsvant Middlesex, da dette området ble overført til Stor-London, Surrey og Hertfordshire.

I dagligtale blir ikke begrepet alltid brukt med noen stor grad av geografisk presisjon. Området kalles også *London og Sørøst-England* (*London and the South East*), *London Metropolian Area* eller *Londons pendlerbelte* (*London Commuter Belt*), uten at disse begrepene alltid er helt synonyme.

Karaktertrekk
-------------

Home Counties ble i en referansebok fra 1987 beskrevet som «bebodd av helheten som 'sympatiske', komfortable og konformistiske middelklassefolk». Grevskapet Surrey har blitt beskrevet som å besitte de vesentligste karaktertrekkene for home counties som «et komfortabelt, plastiserert pendlerland med respektable villahus og pent klipte gressplener innfelt med flekker av lette scenerier». I populærkulturen har Margo og Jerry Leadbetter i TV-komedien *The Good Life*, plassert i Surbiton, representert et typisk par i forstaden.

Referanser
----------

1. ↑  Urdang, Laurence. (1987): *Names & nicknames of places and things*. London: Grafton, ISBN 0246132469, s. 146
2. ↑  Urdang, Laurence. (1987): *Names & nicknames of places and things*, s. 278.
3. ↑  «BFI Screenonline: Good Life, The (1975-77)». *Screenonline.org.uk*.

Eksterne lenker
---------------

* (en) Home counties – kategori av bilder, video eller lyd på Commons Rediger på Wikidata
* The Association of British Counties

|  |  |
| --- | --- |
| Oppslagsverk/autoritetsdata | GeoNames
 |
En homburghatt
**Homburg** eller **homburghatt**, noen ganger bare kalt *filthatt* rett og slett, er en filthatt som kjennetegnes av en fure midt over pullen og en stiv, noe oppbøyd brett med kantbånd.

Hatten lages vanligvis av filt av ullstoff, med svettebånd av gros-grain. Iblant pyntes den med en fjær.

Homburgeren ble opprinnelig produsert i Bad Homburg i Hessen i Tyskland av den i 1806 grunnlagte hattemakerfabrikk Ph. Möckel. Phillip Möckel hadde industrialisert bedriften i 1856 og anskaffet en dampmaskin.

Homburgeren fikk sitt store gjennombrudd etter at den britiske tronfølger Edward (den senere Edward VII) hadde besøkt Bad Homburg og tok med seg hjem en hatt i denne stil med hjem til England. Filthatten er fortsatt populær og produseres i en mengde farger selv om de vanligste er svart, grått og brunt. I Storbritannia forsvant i 1930-tallet sitt kantbånd, og denne nye variant ble kjent som en *Anthony Eden*, etter politikeren av samme navn.

I formalitet rangordnes filthatten etter sylinderhatten og foran hatter som for eksempel bowlerhatt. Filthatten akkompagneres gjerne av en Stresemann eller smoking.